
Készült: Magyargencs Község Önkormányzata Képviselő-testületének 2026. június 18-i nyilvános üléséről, mely 14 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltsége

Jelen vannak: Magyargencs Község Önkormányzata Képviselő-testülete részéről

[bookmark: _Hlk153458306]Boros Tamás Polgármester
Süle Szabolcs
Vida Gábor

		
Távol van: Dr. Thoma Elek alpolgármester
		Erdély Tamás képviselő
		      

Tanácskozási joggal: Novák Edit aljegyző 

Meghívott: -	           
Érdeklődő: - fő
Boros Tamás polgármester köszönti a megjelenteket, megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 3 fő jelen van. Dr. Thoma Elek alpolgármester és Erdély Tamás képviselő távolmaradását előre jelezte. Boros Tamás polgármester javasolja, hogy 6) napirendként a fogászati alapellátási szerződés módosítása. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.
Magyargencs község Önkormányzatának Képviselő-testülete 3igen szavazattal, tartózkodás és ellenszavazat nélkül a következő határozatot hozza:
37/2026.(VI.18.) önkormányzati határozat
Magyargencs Község Önkormányzatának képviselő-testülete 2026. június 18-i  nyilvános ülésének napirendjét az alábbiak szerint határozza meg:
1) Közvilágítás korszerűsítésre benyújtott ajánlatok elbírálása
Előadó: polgármester
2) Pápai Rendőrkapitányság 2025. évi beszámolójának elfogadása
Előadó: polgármester
3) Eötvös Károly Könyvtár 2025.évi KSZR beszámolójának elfogadása
Előadó: polgármester
4) Ingatlan értékesítésre és bérbeadásra kiírt pályázatok elbírálása
Előadó: polgármester
5) Aktuális erdőgazdálkodási ügyek
Előadó: polgármester
6) Fogászati alapellátási szerződés módosítása
Előadó: polgármester


Napirendek tárgyalása:
1)Közvilágítás korszerűsítésre benyújtott ajánlatok elbírálása
Előadó: polgármester

Boros Tamás polgármester elmondja, a támogatott beruházás megvalósításához az önkormányzat beszerzési eljárást folytatott le. Az ajánlattételi határidő lejártáig három ajánlat érkezett be:
1. Fénysport Lux Kft. (2890 Tata, Agostyáni út 5.) Nettó ajánlati ár: 9.257.050 Ft
1. Karzo 2001 Kft. (9300 Csorna, Kórház utca 5.) Nettó ajánlati ár: 9.701.000 Ft
1. Tó-Vill Kft. (2475 Kápolnásnyék, Tó u. 23/A) Nettó ajánlati ár: 10.087.100 Ft
A bírálóbizottság az ajánlatokat a legalacsonyabb összegű ellenszolgáltatás bírálati szempontja alapján értékelte, és megállapította, hogy a legalacsonyabb összegű, érvényes ajánlatot a Fénysport Lux Kft. nyújtotta be nettó 9.257.050 Ft összegben.
A bírálóbizottság javasolja a Képviselő-testületnek, hogy a beszerzési eljárás nyertesének a Fénysport Lux Kft.-t nyilvánítsa, és hatalmazza fel a polgármestert a vállalkozási szerződés megkötésére.
Boros Tamás  polgármester megkérdezi, van-e valakinek még kérdése, hozzászólása.
Boros Tamás  polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

38/2026. (VI.18.) önkormányzati határozat
a közvilágítás korszerűsítési beruházás kivitelezőjének kiválasztásáról
Magyargencs Község Önkormányzatának Képviselő-testülete megismerte a „Pályázati kiírás közvilágítás korszerűsítésének támogatása 5.000 fő alatti településeken” (2025/KÖZVIL/01) pályázat keretében lefolytatott beszerzési eljárás bírálatának eredményét, és az alábbi döntést hozza:
1. A Képviselő-testület a beszerzési eljárást eredményesnek nyilvánítja.
1. A Képviselő-testület a beszerzési eljárás nyertesének a Fénysport Lux Kft.-t (2890 Tata, Agostyáni út 5.; adószám: 12879029-2-11) nyilvánítja, nettó 9.257.050 Ft összegű ajánlati árral.
1. A Képviselő-testület felhatalmazza Boros Tamás polgármestert a vállalkozási szerződés aláírására, valamint a beruházás megvalósításához szükséges további jognyilatkozatok megtételére.
Felelős: Boros Tamás polgármester
Határidő: azonnal

2)Pápai Rendőrkapitányság 2025. évi tevékenységéről szóló beszámoló elfogadása
Előadó: polgármester

Boros Tamás polgármester ismerteti az előterjesztést. Szerencsére nincs sok probléma a településen.

Boros Tamás  polgármester megkérdezi, van-e valakinek még kérdése, hozzászólása.
Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:
39/2026. (VI.18.) önkormányzati határozat
Magyargencs Község Önkormányzat Képviselő-testülete úgy döntött, hogy a Pápai Rendőrkapitányság 2025. évi tevékenységéről szóló beszámolóját elfogadja az előterjesztés szerint.
Felelős: polgármester
Határidő: azonnal


3) Eötvös Károly Könyvtár 2025. évi KSZR szolgáltatásáról szóló beszámolójának elfogadása
Előadó: polgármester

Boros Tamás polgármester ismerteti a beszámolót. Elmondja, hogy a könyvtári tevékenység miatt készült a beszámoló. A könyvtár itt van a településen, a megyei frissíti mindig a könyvállományt, jól működik. A megbízott Süle Gáborné nagyon lelkiismeretesen végzi a munkáját, szakköröket szervez. Különböző programelemek közül lehet minden évben választani, amit ingyenesen biztosítanak, így a falunapon is volt ilyen program.

Boros Tamás  polgármester megkérdezi, van-e valakinek még kérdése, hozzászólása.
Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:
40/2026. (VI.18.) önkormányzati határozat
Magyargencs Község Önkormányzat Képviselő-testülete úgy döntött, hogy a Eötvös Károly Könyvtár 2025. évi tevékenységéről szóló beszámolóját elfogadja az előterjesztés szerint.
Felelős: polgármester
Határidő: azonnal

4)Ingatlan értékesítésre és bérbeadásra kiírt pályázatok elbírálása
Előadó: polgármester

Boros Tamás polgármester elmondja, hogy a Képviselő-testület pályázatot hirdetett a Magyargencs 3/1 hrsz.-ú önkormányzati ingatlan értékesítésére, valamint a Magyargencs 3/4 hrsz.-ú önkormányzati ingatlan 3 éves határozott idejű bérbeadására. A pályázatok benyújtási határidejéig mindkét eljárásra egy-egy ajánlat érkezett, Balogh Krisztiántól. 
Boros Tamás  polgármester megkérdezi, van-e valakinek még kérdése, hozzászólása.
Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:
41/2026. (VI.18.) önkormányzati határozat
Magyargencs Község Önkormányzatának Képviselő-testülete megállapítja, hogy a Magyargencs 3/1 hrsz.-ú ingatlan értékesítésére kiírt pályázati eljárásra egy érvényes ajánlat érkezett.
A pályázati eljárást eredményesnek nyilvánítja, nyertes ajánlattevőként Balogh Krisztiánt (szül: Pápa, 1985.04.04., lakc:8500 Pápa, Lehel u. 54.) hirdeti ki, elfogadja az 1.635.750 Ft összegű vételi ajánlatot, és felhatalmazza a polgármestert az adásvételi szerződés megkötésére.
Felelős: polgármester
Határidő: azonnal
Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:
42/2026. (VI.18.) önkormányzati határozat
Magyargencs Község Önkormányzatának Képviselő-testülete megállapítja, hogy a Magyargencs 3/4 hrsz.-ú ingatlan bérbeadására kiírt pályázati eljárásra egy érvényes ajánlat érkezett.
A pályázati eljárást eredményesnek nyilvánítja, nyertes ajánlattevőként Balogh Krisztiánt (szül: Pápa, 1985.04.04., lakc:8500 Pápa, Lehel u. 54.) hirdeti ki, elfogadja az évi 50.000 Ft összegű, 3 éves határozott időtartamra szóló bérleti ajánlatot, és felhatalmazza a polgármestert a bérleti szerződés megkötésére.
Felelős: polgármester
Határidő: azonnal

5) Aktuális erdőgazdálkodási ügyek
Előadó: polgármester

Boros Tamás polgármester elmondja, Magyargencs Község Önkormányzata erdőtulajdonosként köteles az erdőgazdálkodási tevékenységet a jóváhagyott erdőtervben foglaltaknak megfelelően végezni.
A Nemzeti Földügyi Központ erdészeti határozata alapján a Magyargencs 49 D erdőrészletben a 2026. évben törzskiválasztó gyérítés elvégzése esedékes. A beavatkozás célja az állomány megfelelő fejlődésének biztosítása, az egészségesebb és értékesebb faállomány kialakítása, valamint az erdőtervben meghatározott erdőgazdálkodási célok megvalósítása.
A fakitermelési munkák elvégzése az önkormányzat erdőgazdálkodói kötelezettségének teljesítését szolgálja, ezért indokolt a munkálatok elvégzéséről dönteni és a polgármestert felhatalmazni a szükséges intézkedések megtételére.
A munkálatok elvégzésére erdészeti vállalkozó kerül kiválasztásra, amelyről az önkormányzat a beérkezett árajánlatok ismeretében külön dönt. Jelen előterjesztés célja annak eldöntése, hogy az önkormányzat az erdőtervben előírt törzskiválasztó gyérítést elvégeztesse.
Jövő héten megyünk ki az erdésszel, Nagy Balázzsal, a képviselők is jöhetnek. 
Boros Tamás  polgármester megkérdezi, van-e valakinek még kérdése, hozzászólása.
Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:
43/2026. (VI.18.) önkormányzati határozat
az erdőterv alapján előírt törzskiválasztó gyérítés elvégzéséről
Magyargencs Község Önkormányzatának Képviselő-testülete megtárgyalta az előterjesztést, és az alábbi határozatot hozza:
1. A Képviselő-testület úgy dönt, hogy a Magyargencs 49 D (0211/5 hrsz erdőrészletre vonatkozó erdőtervben előírt törzskiválasztó gyérítési munkákat az önkormányzat elvégezteti. 
2. A Képviselő-testület felkéri a polgármestert, hogy a munkák elvégzésére erdészeti vállalkozóktól árajánlatokat szerezzen be, és a beérkezett ajánlatokat terjessze a Képviselő-testület elé a kivitelező kiválasztása érdekében. 
3. A kivitelező személyéről és a vállalkozási szerződés megkötéséről a Képviselő-testület a beérkezett árajánlatok ismeretében külön határozattal dönt. 
Felelős: Polgármester
Határidő: azonnal
6)Fogászati alapellátási szerződés módosítása
Előadó: polgármester

Boros Tamás polgármester elmondja, hogy a fogászati alapellátás biztosítására megkötött feladatellátási szerződés módosítása vált szükségessé a rendelési idő változása miatt.
A szerződés 19. pontja jelenleg az alábbi rendelési időt tartalmazza:
19. pont (jelenlegi szöveg):
· Kedd: 9:00–15:00
· Szerda: 9:00–18:00
· Melyből iskola-fogászat: kedd 9:00–10:00
A szolgáltató kezdeményezésére a rendelési idő az alábbiak szerint módosul:
19. pont (módosított szöveg):
· Kedd: 9:00–15:00
· Szerda: 9:00–18:00
· Melyből iskola-fogászat: kedd 9:00–10:00
· Péntek: 9:00–14:00
A módosítás kizárólag a rendelési idő bővítését érinti, a szerződés egyéb rendelkezései változatlan tartalommal hatályban maradnak.
Boros Tamás  polgármester megkérdezi, van-e valakinek még kérdése, hozzászólása.
Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:
44/2026. (VI.18.) önkormányzati határozat
Magyargencs Község Önkormányzatának Képviselő-testülete a fogászati alapellátás biztosítására megkötött feladatellátási szerződés módosítását jóváhagyja.
A szerződés 19. pontja az alábbiak szerint módosul:
· Kedd: 9:00–15:00
· Szerda: 9:00–18:00
· Melyből iskola-fogászat: kedd 9:00–10:00
· Péntek: 9:00–14:00
A Képviselő-testület felhatalmazza a polgármestert a módosított szerződés aláírására és a szükséges intézkedések megtételére.
Felelős: polgármester
Határidő: a szerződésmódosítás aláírására: azonnal
Boros Tamás polgármester elmondja, hogy bár vegyes ügyek nem szerepelhetnek, de azért ismét beszélni kell pár önkormányzati működést érintő dologról, melyekről már az elmúlt szinte összes ülés utáni megbeszélésen volt szó. A kastély tetőszerkezet felújítása áll, mivel műemlék jellegéből adódóan először a műemlékvédelmi hatóság hozzájárulására van szükség. Sajnos nagyon lassan őrölnek a malmok. A tervezőt folyamatosan sürgetjük, a műemlékvédelmi szakértőt is, aki bekapcsolódott a folyamatba. Több megbeszélésen, és helyszíni bejáráson is túl vagyunk, de mindig újabb hiánypótlás jön, újabb terv, újabb módosítás. Sajnos ez nagyban megnöveli mind a tervezés, mind a kivitelezés költségét. Az önkományzat mindent megtesz annak érdekében, hogy haladjanak a folyamatok, de így is lassan megy. Kérünk határidő hosszabbítást is, mivel 2026. augusztus 31-én lejár a kivitelezési határidő, és az engedély meg még sehol, rajtunk kívülálló okok miatt. A költség igény így szinte megjósolhatatlan.  Az új országgyűlési képviselőnknek is írtam emailt 2 hete, mivel telefonszáma nem nyilvános, de sajnos még válasz nem érkezett. Mindent megtesz az önkormányzat, hogy meg tudja valósítani a projektet.  A másik nagy költséggel járó idei kiadás az óvónő 40 éves jubileumi jutalma, ami közel 6 millió forint. Erre külön normatíva sajnos nincs. Megpróbáljuk REKI támogatásban legalább egy részét megigényelni, ezt Takácsi Község tudja megtenni, mert ő a gesztor. Nehezen sikerült eddig a költségvetést kordában tartani, de minden fillérre szükségünk van.
Novák Edit aljegyző elmondja, hogy a kevés gyerek miatt az óvódáról is beszélni kell, mert amennyiben fenntarthatatlan lesz az alacsony gyermeklétszám miatt, azt a döntést időben meg kell majd hozni. 
Boros Tamás polgármester elmondja, hogy azon van, hogy növekedjen a gyerklétszám, sajnos a munka miatt viszik magukkal a gyerekekeket, most jön a szomszéd településről kisgyerek.
Boros Tamás polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. június 18-i nyilvános ülés 15 óra 54 perckor berekeszti.
K.m.f.
Boros Tamás                         				          Ivanics Barbara
 polgármester							          jegyző

A jegyzőkönyv tartalmáért felel:				Novák Edit
							               aljegyző

